  Туспуктэм: Руслан Нуриахметов Наталия Сильвестрова 16-тӥ южтолэзе Удмуртиын пильмаськылоз, уйин интыен кӧня ке лымы усёз, нуназе, лымыяны яке зорыны кулэ ӧвӧл. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйин лымшор но шундыпуксён вискысь, нуназе лымшор палась секундскын 6-11 метре пельтоз. Элькунъя уйин 0…-5, нуназе +2…+7 градус возиськоз. Сюресъёс вылын йӧвалег. Омыр зӥбет луло узвесь юбоя 753 миллиметр луоз, омырлэн мускытлыкез – 75 процент. Тегъёс: Удмуртия куазь  